ASK ดีด 5% ลุ้นกำไร Q4/64 โต 50% รับสินเชื่อ-รายได้ประกันหนุน โบรกฯชูเป้า 55 บ.
ASK ดีดแรง 5% โบรกฯชูเป้า 55 บ. ชี้กำไร Q4/64 โต 50% แตะ 330 ลบ. จากความต้องการสินเชื่อรถบรรทุกที่ยังคงแข็งแกร่งและรายได้นายหน้าประกันภัยเติบโตดี รวมถึงคาด NIM จะเพิ่มขึ้นสู่ 5.75% ในช่วง Q4/64
14 ก.พ. 2565

ผู้สื่อข่าวรายงานว่าวันนี้ (14 ก.พ. 2565) ราคาหุ้น บริษัท เอเซียเสริมกิจลีสซิ่ง จำกัด (มหาชน) หรือ ASK เวลา 16:10 น. อยู่ที่ระดับ 43.50 บาท เพิ่มขึ้น 2.00 บาท หรือ 4.82% โดยทำจุดสูงสุดที่ 43.50 บาท และทำจุดต่ำสุดที่ 4.00 บาท ด้วยมูลค่าการซื้อขาย 73.68 ล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (7 ก.พ. 2565) คาดว่ากำไรไตรมาส 4/2564 จะอยู่ที่ 330 ล้านบาท เพิ่มขึ้น 50% จากงวดเดียวกันของปีก่อน และเพิ่มขึ้น 5% จากไตรมาสก่อน จากความต้องการสินเชื่อรถบรรทุกที่ยังคงแข็งแกร่ง เพิ่มขึ้น 25% จากงวดเดียวกันของปีก่อน และเพิ่มขึ้น 6% จากไตรมาสก่อน และรายได้นายหน้าประกันภัยเติบโตดี รวมถึงคาด NIM จะเพิ่มขึ้นสู่ 5.75% ในช่วงไตรมาส 4/2564 แนะนำราคาเป้าหมาย 55 บาท